ÅR C

**HERRENS DÅB**

P: Kære kristne! Vi afslutter i dag årets fejring af julen. Lad os med vore forbønner vende os til ham, som blev ét med os for at gøre os til ét med sig:

1. At Kirkens forkyndelse af Guds trøst

 må kunne formidle hjælp til menneskene fra ham,

 som blev født af Maria og døbt af Johannes.

 Derom beder vi.

A: Herre, hør vor bøn.

2. At alle døbte, som udøver magt i samfundet,

 må gøre det med et kristent sindelag.

 Derom beder vi.

A: Herre, hør vor bøn.

3. At alle, som lider under egen synd og skyld,

 må finde trøst hos ham,

 som ved dåben forener sig med os.

 Derom beder vi.

A: Herre, hør vor bøn.

4. At vor Kirke ligesom Johannes Døberen

 i ydmyghed må pege på ham,

 der kom for at give sig selv som løsesum for os

 for at befri os fra ondskabens magt.

 Derom beder vi.

A: Herre, hør vor bøn.

P: Herre Gud, himmelske Fader,

 ved din Søns dåb i Jordan gav du os vort håb.

 Før os gennem dåbens bad til livet hos dig.

 Ved Kristus, vor Herre.

A: Amen.